stanford-oval/wikipedia huggingface dataset:
Kalman koura

| ”Kalman koura” Kummitus |
| --- | --- | --- |

Singlen tiedot
 B-puoli: ”Kuoleman liekki”
 Äänitetty : kevät 1975
 Julkaistu: 1975
 Formaatti: 7" single
 Tuottaja(t): Pave Maijanen
 Tyylilaji: shock rock, progressiivinen rock
 Levy-yhtiö: Love Records
Kalman koura on Kummitus-yhtyeen ainoaksi jäänyt singlejulkaisu, jonka Love Records julkaisi vuonna 1975.
”Kalman koura” oli Kummituksen ensimmäinen julkaisu. Jäsenet eivät paljastanut nimiään julkisuuteen, ja singlen kuvakansissa kerrotaan yhtyeestä vain sen nimi. Kappaleiden tekijäksi merkittiin ”Kele Per”, joka oli Jukka Kivistön pseudonyymi. Singlen tuotti Pave Maijanen. Äänityksissä yhtyeelle syntyi Love Recordsin johtajan Otto Donnerin kanssa erimielisyyttä siitä, miltä kauhurockin tulisi kuulostaa. Jussi Niemi pyysi Donneria laittamaan kappaleisiin kaikua, mihin Donner vastasi: ”Kuule Jussi, Pepe Willberg on Suomen paras mieslaulaja, ja hän ei käytä kaikua.” Love Records ei julkaissut Kummitusta toistamiseen, mutta syksyllä 1975 yhtye levytti pitkäsoiton Kahdet kasvot, jonka julkaisi BASF.
Singlen ilmestyttyä lehdistö haukkui yhtyeen kuolema-aiheiset sanoitukset naiiveiksi. Soundin Mikko Mattlar kirjoitti vuonna 2016 julkaistussa arviossa, että singlellä soittavat muusikot ovat ammattilaisia ja sävellyksetkin kohtalaisia. ”Pelkoa levyn kuuntelu ei kuitenkaan aiheuta enää tänä päivänä, ja voi olla kyseenalaista, aiheuttiko se sitä 1970-luvullakaan. Teatraalisemman laulajan hankkiminen olisi auttanut ensi alkuun, sillä solistin vähäeleinen ja jopa flegmaattinen tulkintatapa ei oikein sovi kauhukuvilla leikittelevään tekstiin.”
Singlen kappaleet ovat mukana 2016 julkaistulla kokoelma-albumilla Love Records. Kaikki Singlet 3.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Kalman koura | 03.07 |  |  |  |  |  |  |  |
| 2. | Kuoleman liekki | 03.03 |  |  |  |  |  |  |  |
Kokoonpano

Juhani Kivistö: bassokitara, laulu
Hannu Latva-Hakuni: kosketinsoittimet
Jussi Niemi: kitara, laulu
Seppo Tammilehto: rummut, laulu
Ilmari Merenlinna

Ilmari Kustaa Merenlinna (4. lokakuuta 1899 Naantali – 6. joulukuuta 1976) oli suomalainen päätoimittaja.
Ilmari Merenlinnan vanhemmat olivat  raatimies Kyösti Merenlinna (Sjöstedt) ja Iida Maria Fredrika Hegelberg ja puoliso vuodesta 1929 Sally Linnea Lundgren. Merenlinna tuli ylioppilaaksi 1919 ja valmistui filosofian kandidaatiksi 1928. Hän teki useita opintomatkoja Baltian maihin, Skandinaviaan ja Keski-Eurooppaan. Merenlinna oli Uuden Auran toimittaja vuodesta 1922–1964 ja päätoimittaja 1937–1952. Uuden Suomen Turun aluetoimittaja hän oli 1964–1966. Merenlinna oli Turun verkkopalloseuran perustajia 1928 ja seuran sihteeri 1959–1961.
Iselin Nybø

| Iselin Nybø |
| --- | --- |
 Nybø vuonna 2018.
Norjan elinkeinoministeri
 Solbergin hallitus 24. tammikuuta 2020 – 14. lokakuuta 2021  
Edeltäjä:  Torbjørn Røe Isaksen
Seuraaja:  Jan Christian Vestre
Norjan tutkimus- ja korkeakouluministeri
 Solbergin hallitus 17. tammikuuta 2018 – 24. tammikuuta 2020  
Edeltäjä:  Torbjørn Røe Isaksen
Seuraaja:  Henrik Asheim
Suurkäräjäedustaja
 Rogalandin vaalipiiri 2013–2017  
Henkilötiedot
Syntynyt: 14. toukokuuta 1981 (ikä 43) Randaberg, Norja
Ammatti:  poliitikko, juristi
Tiedot
Puolue:  Venstre
Iselin Nybø (14. toukokuuta 1981 Randaberg) on norjalainen liberaalipuolueen poliitikko. Hän istui suurkäräjillä vuosina 2013–2017. Lisäksi hän toimi Norjan tutkimus- ja korkeakouluministerinä vuosina 2018–2020 sekä elinkeinoministerinä 2020–2021. Tätä ennen hän oli toiminut Randabergin ja Stavangerin kunnanvaltuustoissa. Ammatiltaan Nybø on juristi.
Aiheesta muualla

Iselin Nybø Norjan suurkäräjien verkkosivuilla (norjaksi)
Kuvia tai muita tiedostoja aiheesta Iselin Nybø Wikimedia Commonsissa
Stine G. Bergo: Iselin Nybø: «Verdens kjedeligste person» (haastattelu) Universitas.  18.2.2018.
Ise (taajama)

| Ise |
| --- | --- |
 Isen asema Østfoldin radan varrella.
 Ise
 Koordinaatit: 59°17′58″N, 11°13′10″E 
Valtio:  Norja
Lääni:  Østfold
Kunta:  Sarpsborg
Pinta-ala:  
 – Maa:  0,6 km²
Väkiluku (2023):  734
 – Väestötiheys:  1 223,3 as./km²
Infobox OKVirheellinen NIMI-arvo: 
Ise on taajama Sarpsborgin kunnassa Østfoldin läänissä Norjassa. Taajaman pinta-ala on 0,6 neliökilometriä ja asukasluku 734 vuonna 2023. Isessä on aikaisemmin ollut muun muassa puunjalostus- ja metalliteollisuutta.
Aiheesta muualla

Kuvia tai muita tiedostoja aiheesta Ise (taajama) Wikimedia Commonsissa
Juha Mannerkorpi

Juha Toimi Tapani Mannerkorpi (28. kesäkuuta 1915 Ashtabula, Ohio, Yhdysvallat – 15. syyskuuta 1980 Helsinki) oli suomalainen kirjailija ja suomentaja. Hänelle myönnettiin Pro Finlandia -mitali vuonna 1958, Eino Leinon palkinto 1961 ja Aleksis Kiven palkinto 1962.
Elämänvaiheet

Mannerkorven vanhemmat olivat kirkkoherra Kalle Heikki Mannerkorpi ja Taimi Lahja Tapaninen. Hän pääsi ylioppilaaksi 1936 ja valmistui filosofian kandidaatiksi 1945 Helsingin yliopistosta.
Mannerkorpi oli naimisissa 1943–1963 filosofian maisteri Anni Matilda Huuskosen (k. 1963) kanssa ja vuodesta 1966 filosofian kandidaatti Leena Maijatta Hovilan kanssa. Ranskankielisen kirjallisuuden suomentaja Jukka Mannerkorpi (1944–2012) oli Juha Mannerkorven poika hänen ensimmäisestä avioliitostaan. Juha Mannerkorpi kuoli syöpään Helsingissä syyskuussa 1980. Hänet on haudattu Honkanummen hautausmaalle. Hautajaisissa urkuri Lauri Esko soitti kantaesityksenä Kalevi Ahon Mannerkorven muistoksi säveltämän urkuteoksen In memoriam Honkanummen kappelin pienillä uruilla.
Tuotanto

Mannerkorven tuotantoon kuuluu runoutta, novelleja, romaaneja, näytelmiä ja radiokuunnelmia. Hän käänsi suomen kielelle muun muassa Jean-Paul Sartren, Albert Camus'n ja Samuel Beckettin tuotantoa. Lyriikassa hänen tunnetuin teoksensa lienee Kylväjä lähti kylvämään (1954).
Mannerkorven esikoisteos, runokokoelma Lyhtypolku ilmestyi vuonna 1946. Hänen tuotantonsa tunnetuimmat osat ovat hänen proosateoksensa. Mannerkorpi kirjoitti kaksi novellikokoelmaa, Niin ja toisin (1950) ja Sirkkeli (1956), joista erityisesti Sirkkeli sisältää hänen kestävimpiä lyhytproosatekstejään. Novelleihin voi rinnastaa hänen “luulevaisen sydämen yksinpuheluksi” nimittämänsä monologi Avain (1955), joka on yksinäisen miehen elämäntilanteen kuvaus, jossa on rinnakkain sekä traagisia että hirtehishumoristisia aineksia. Novelleihin rinnastuvat myös muutamat suppeat romaanit, kuten Vene lähdössä (1961). Siinä kuvataan henkilöitä, jotka seuraavat oikuttelevan perämoottorin lähtöhankaluuksia.
Kalevi Aho on säveltänyt Mannerkorven teksteihin monologioopperan Avain (1977–1978, kantaesitys 1979) ja oopperan Ennen kuin me kaikki olemme hukkuneet (1995/99, kantaesitys 2001).
Julkaisuja > Runokokoelmia

Lyhtypolku (Otava 1946)
Ehtoollinen lasikellossa (Otava 1947)
Kylväjä lähti kylvämään (Otava 1954)
Runot 1945–1954, sisältää kokoelmat Lyhtypolku (1946), Ehtoollinen lasikellossa (1947), Kylväjä lähti kylvämään (1954) (Otava 1962)
Kylväjä lähti kylvämään ja muita runoja (Otavan kirjallinen äänilevy 24, 1962, lukijana Yrjö Jyrinkoski)
Mielipiteet (Otava 1971)
Julkaisuja > Novellikokoelmia

Niin ja toisin : novelleja, lastuja, hämähäkkejä (Helsinki 1950)
Sirkkeli (Otava 1956)
Julkaisuja > Romaaneja

Jyrsijät (Otava 1958)
Vene lähdössä (Otava 1961)
Jälkikuva (Otava 1965)
Matkalippuja kaikkiin juniin (Otava 1967)
Sudenkorento : Erään Pakaraisen esittävät seikkailut (Otava 1970)
Päivänsinet : muuan loppukesä, merkintöjä (Otava 1979)
Julkaisuja > Näytelmiä

Pirunnyrkki (Otava 1952)
Kirje (Otava 1952)
Avain (Otava 1955)
Naamio (1960)
Julkaisuja > Radiokuunnelmia

Perämoottori (1960, Vene lähdössä -teoksen kuunnelmaversio)
Viilut; musiikki-improvisaatiot Christian Schwindt ja Tapani Tamminen; ohjaus Risto Aaltonen. (Yleisradio 1966, Otavan kirjallinen äänilevy 46, 1969)
Valkoinen magia (1968)
Ennen kuin me kaikki olemme hukkuneet (1969, näyttämöversio, monologi 1971, tv-näytelmä 1972)
Kuikka käskee lähtemään (1971)
Isot lapset leikkii (Yleisradio 1979)
Julkaisuja > Suomennoksia

André Malraux: Sielujen kapina (Tammi 1947)
Jean-Paul Sartre: Inho (Tammi 1947)
Emile Zola: Ansa (Tammi 1947)
Albert Camus: Rutto  (Otava 1948)
Samuel Beckett: Millaista on (Otava 1962)
Samuel Beckett: Voi miten ihana päivä : kaksinäytöksinen näytelmä (Otava 1967)
Palkinnot

Pro Finlandia 1958
Suomen Kirjailijaliiton tunnustuspalkinto 1958
Eino Leinon palkinto 1961
Aleksis Kivi -palkinto 1962
Mikael Agricola -palkinto 1963
Valtion kirjallisuuspalkinto 1971
Aiheesta muualla

Ylen Elävä arkisto: Juha Mannerkorven eksistentialismi, radiohaastattelu 27.5.1963
Internet-roolipeli

Tarinankerronnallinen verkkoroolipelaaminen tai verkko- tai internet-roolipelaaminen tai puhekielisesti "ropettaminen" on roolipelaamisen muoto, jossa pelaajat kirjoittavat tai piirtävät vuoropohjaista tarinaa omaan hahmoonsa eläytyen verkkopelialustoilla. Yleisimmin alustoina käytetään keskustelupalstoja tai chatteja, mutta pelaamista varten on suunniteltu myös omia ohjelmia, kuten OpenRPG. Harrastus jaotellaankin erilaisiin alaluokkiin lähinnä pelialustojen mukaan, esimerkiksi chatti- ja foorumiroolipelihin.
Pelaaminen

Verkkoroolipelien pelitavat ja säännöt vaihtelevat paljon pelistä peliin, mutta yhdistäviä tekijöitä ovat yleensä vuoropohjaisuus sekä oman hahmon tekemisten kuvailuun keskittyminen. Pelaajat ohjaavat omia hahmojaan, ja tuottamiensa peliviestien avulla ilmaisevat muille pelaajille vaihtelevalla tarkkuudella hahmonsa liikkeistä, reaktioista sekä vuorosanoista, usein myös ajatuksista ja tuntemuksista. Vastapelaaja tai -pelaajat sitten reagoivat näihin tapahtumiin seuraavassa viestissä omilla hahmoillaan, ja niin edelleen, kunnes halutut tapahtumat päättyvät tai peli saavuttaa muuten jonkinlaisen päätöksen.
Yleisimpiä verkkoroolipelien genrejä ovat esimerkiksi fantasia, nykyaika, sekä eläimillä pelattavat pelit.
Hahmot

Pelattavien hahmojen tyylii riippuu ensisijaisesti verkkoroolipelien kategoriasta, eli käytännössä pelimaailman tyylistä, jossa niillä on tarkoitus pelata. Tapoja luoda hahmo on vähintään yhtä monta kuin pelaajiakin, ja useimmiten yksittäisissä roolipeleissä on omat sääntönsä hahmoilta vaadituille tiedoille. Yleisimmin hahmoesittelyssä pakollisia tietoja ovat hahmon nimi, ikä, ulkonäkökuvaus, sekä jonkinlainen kuvaus hahmon luonteesta. Hahmon täytyy yleensä olla kokonaan itse keksitty, ellei peli erityisesti perustu johonkin lähdeteokseen, esimerkiksi kirjaan tai TV-sarjaan. Joissakin roolipeleissä sallitaan myös netistä kopioidut kuvat (ns. "faceclaim") hahmojen esittelyissä, vaikka ne eivät olekaan tekijäoikeuden alaisia.
Verkkoroolipeleihin voi monesti luoda myös useita erilaisia hahmoja, joskin jotkut pelaajat suosivat ainoastaan yhteen hahmoon keskittymistä.
Tyypit ja genret

Verkkoroolipelit ovat tyypeiltään ja genreiltään eli aihepiiriltään varsin monimuotoisia. Joidenkin roolipelien teema keskittyy jonkin tietyn kirjan, elokuvan tai vaikkapa mangan tai animen maailmaan (ns. "fanipohjaiset" pelit), mutta on olemassa myös laajalti pelejä, joiden koko teema on kokonaan tekijöidensä omaa tuotosta, keskittyen esimerkiksi kuvitteellisen nuorisovankilan, koiraeläinten valtaaman saaren tai kuvitteellisen, pseudokeskiaikaisen kaupungin tapahtumiin. Fantasia ja nykyaika-aiheiset pelit ovat suomenkielisissä pelipiireissä olleet pitkään kaikkein suosituimpia, mutta myös eläinkuntaan liittyviä pelejä pelataan jonkin verran, ja erityisesti koiraeläinpeleillä on vakituinen pelaajakuntansa.
Alaluokkia

Chattiroolipelit ovat chateissa pelattavia, yleensä tekstimuotoisia verkkoroolipelejä. Usein peliviestit ovat tiiviitä, ja vaikka niiden pituus ja yksityiskohtaisuus vaihtelee, nopean pelityylinsä takia ne voivat olla hyvinkin lyhyitä.
Foorumiroolipelit ovat foorumeilla pelattavia, yleensä tekstimuotoisia verkkoroolipelejä. Foorumilla pelattavat pelit ovat hidastempoisempia kuin chatissa, mutta viestit saattavat olla chattipelin viestejä huomattavasti pidempiä.
Vieraskirjaroolipelit ovat vieraskirja-tyyppisillä alustoilla pelattavia, tekstimuotoisia verkkoroolipelejä. Usein vieraskirjapelien mekaniikka on yksinkertaisten foorumipelien kaltainen, mutta pelaajat keskittyvät tiiviimmin omien hahmojensa tekemisten kuvailuun, hahmojen välisen vuorovaikutuksen jäädessä vähäisemmäksi.
Taideroolipelit ovat verkkoroolipelejä, joissa pelaaminen tapahtuu pelkän kirjoittamisen sijaan kuvallisesti. Pelit toimivat usein yhdistelemällä pelaajien piirtämiä sekä kirjoittamia tapahtumia.
Aiheesta muualla

Roperinki - Tarinankerronnallisen verkkoroolipelaamisen opas (Arkistoitu – Internet Archive)
Videopelilajityypit
| --- | --- |
Toimintapeli:   Ammuntapeli ensimmäinen persoona  kolmas persoona  Shoot ’em up  Taktinen ammuntapeli  Valopistoolipeli  Beat ’em up  Taistelupeli 
Seikkailupeli:   Graafinen seikkailupeli  Tekstiseikkailupeli  Visual novel 
Toimintaseikkailupeli:   Hiiviskelypeli  Selviytymispeli  Selviytymiskauhupeli  Tasohyppely 
Tietokoneroolipeli:   Internet-roolipeli  Massiivinen monen pelaajan verkkoroolipeli  MUD  Roguelike  Taktinen roolipeli  Toimintaroolipeli 
Strategiapeli:   Valtiosimulaattori  Tykkipeli  Reaaliaikainen strategiapeli Tornipuolustuspeli  Reaaliaikainen taktiikkapeli  Vuoropohjainen strategiapeli  Vuoropohjainen taktiikkapeli 
Simulaatiopeli:   Kaupunginrakennussimulaattori  Liike-elämäsimulaattori  Rakentamissimulaattori  Sosiaalinen simulaatiopeli  Treffisimulaattori  Virtuaalinen eläintenhoito 
Kulkuneuvosimulaattori:   Ajopeli  Ajosimulaattori  Avaruuslentosimulaattori  Junasimulaattori  Lentopeli  Lentosimulaattori  Sukellusvenesimulaattori 
Muut lajityypit:   Hyötypeli  Managerointipeli  Musiikkipeli Rytmipeli  Oppimispeli  Partypeli  Pulmapeli  Urheilupeli
Jonas Brothers

| Jonas Brothers |
| --- | --- |
 Jonas Brothers vuonna 2010
Tiedot
Toiminnassa:  2005–2013, 2019–
Tyylilaji:  teini-pop, power pop, poprock
Kotipaikka:  New Jersey, Yhdysvallat
Laulukieli:  englanti
Jäsenet:  Joe Jonas, Laulaja   Nick Jonas, Laulaja   Kevin Jonas, Soolokitaristi  
Levy-yhtiö:  Columbia Records (2005–2006)   Hollywood Records (2007–2012)   Jonas Brothers Recording, LLC  (2013–)  
Aiheesta muualla
Kotisivut
Infobox OKNimi-testi OK: 
Jonas Brothers (JB) on yhdysvaltalainen pop-yhtye, jonka muodostavat veljekset Joe Jonas, Nick Jonas ja Kevin Jonas.
Yhtye on tunnettu uraltaan Disney Channelilla vuosina 2005–2013, kun veljekset esiintyivät lukuisissa kanavan tv-ohjelmissa sekä elokuvissa Camp Rock ja Camp Rock 2: The Final Jam. Yhtye on julkaissut neljä studioalbumia: It’s About Time (2006), Jonas Brothers (2007), A Little Bit Longer (2008) ja Lines, Vines and Trying Times (2009).
Yhtye oli Grammy-ehdokkaana vuonna 2008, ja yhtyeen albumit ovat myyneet yhteensä yli 17 miljoonaa kappaletta.
Kuuden vuoden tauon jälkeen yhtye julkaisi ensimmäistä kertaa uutta musiikkia tammikuussa 2019.
Biografia > Nick Jonas: Yhtyeen perustaminen ja sooloalbumi (1999-2005)

Yhtye sai alkunsa Nicholas Jonasin sooloprojektista. Kuusivuotiaan Nicholasin lahjat huomattiin, kun hän alkoi laulaa parturi-kampaamon asiakkaille, ja pian hän tutustuikin ammattilaismanageriin. Seitsenvuotiaana Nick pääsi esiintymään Broadwaylle. Hän näytteli useissa näytelmissä, kuten Saiturin Joulussa (vuonna 2000, Pieni Tim ja Roope kahdeksanvuotiaana), Annie Mestariampujassa (vuonna 2001, Pikku Jake), Kaunottaressa ja hirviössä (vuonna 2002, Teekuppina) ja Les Misérables (vuonna 2003, Gavroche). Les Misérablesin suljettua ovensa hän esiintyi Sound Of Musicissa Kurtina Paper Mill Playhousessa. Vähän myöhemmin kun Nickin lahjat huomattiin, löydettiin Joe ja Kevin ja heidän musikallisuutensa, josta sitten Jonas Brothers syntyi.
Vuonna 2002 Nick kirjoitti isälleen kappaleen "Joy To The World (A Christmas Prayer)". Hänen isänsä esitti kappaleen ja se julkaistiin samaisena vuonna "Equity Fights AIDS" -albumilla, Broadway's Greatest Gifts; Carols for a cure, vol. 4.
Marraskuussa 2003, INO Records otti vastaan Nickin laulaman kappaleen "Joy to the World (A Christmas Prayer)". Yhtiö julkaisi kappaleen Kristillisessä radiossa, jossa siitä tuli nopeasti suosittu.
Syyskuussa 2004 Columbia Records kuuli Nickin lauluista. Pian Nick siirtyi INO Recordsilta Columbia Recordsille ja julkaisi singlen "Dear God". Toinen single, "Joy to the world (A Christmas Prayer)" julkaistiin 16. marraskuuta. Tämän jälkeen oli tarkoitus julkaista sooloalbumi, joka kuitenkin jätettiin kokonaisuudessaan julkaisematta. Pieni osa albumista kuitenkin julkaistiin. Nick kirjoitti Kevinin ja Joen kanssa useita kappaleita levylle.
2005 vuoden alussa Columbia Recordsin uusi johtaja, Steve Greenberg, kuunteli Nickin julkaisemattoman albumin. Greenberg ei pitänyt levystä, mutta Nickin äänestä hän piti. Tavattuaan Nickin ja kuultuaan kappaleen "Please Be Mine", jonka veljekset olivat tehneet ja esittäneet yhdessä, Daylight/Columbia Records päätti ottaa kolmikon listoilleen yhtyeenä.
Biografia > It's About Time (2005-2006)

Päästyään Columbian listoille veljekset käyttivät bändistään nimiä "Sons of Anarchy" ja "Sons of Jonas" ennen kuin nimi lopulta muotoutui nykyiseen muotoonsa "Jonas Brothers".
Vuoden 2005 aikana Jonas Brothers oli mm. Kelly Clarksonin, Jesse McCartneyn, Backstreet Boysin ja The Click Fiven keikkojen alkulämmittelijöinä. Lopun vuodesta he viettivät huumeita vastustavalla kiertueella Alyn & AJ:n ja The Cheetah Girlsin kanssa. Lisäksi he olivat The Veronicasin lämmittely-yhtye vuoden 2006 alussa.
Ensimmäiselle albumille It's About Time bändi keräsi kokoon suuren määrän sanoittajia, mm. Adam Schlesingerin (Fountains of Wayne), Michael Manginin (Joss Stone), Desmond Childin (Aerosmith, Bon Jovi), Billy Mannin ( Destiny's Child, Jessica Simpson) ja Steve Greenbergin (Joss Stone, Hanson). Alun perin levyn piti ilmestyä helmikuussa 2006, mutta sen ilmestymistä lykättiin useita kertoja. Syynä olivat suuret muutokset Sonylla (Columbia Recordsin emoyhtiö) ja tuottajien halu löytää "toinen hittiainesta oleva single". Jonas Brothers teki albumille kaksi cover-versiota Busted-nimisen yhtyeen kappaleista - "Year 3000" ja "What I Go to School For".
Jonas Brothersin ensimmäinen single, "Mandy", julkaistiin 27. joulukuuta 2005. Kappaleen musiikkivideo pääsi MTV:n Total Request Liveen helmikuussa 2006 ja saavutti listasijan neljä. Niin ikään helmikuussa, toinen kappale, "Time For me To Fly", julkaistiin Aquamarinen soundtrackilla. Maaliskuussa "Mandy" oli mukana Nickelodeonin Tv-ohjelmassa Zoey 101, jaksossa Spring Break-up ja Zoey 101: Music Mix soundtrackilla (artistin kohdalla luki Nicholas Jonas). Yhtyeen musiikkia on ollut myös Cartoon Networksin "Cartoon Cartoon"  -perjantaiohjelmassa. Yhtye teki cover-version "Yo Ho (A pirates life for me)" elokuvasta Pirates of the Caribbean. Kappale löytyy DisneyManian 4. -albumilta, joka julkaistiin 4. huhtikuuta 2006. Bändi vietti vuoden 2006 kesän kiertueella Alyn ja AJ:n kanssa. Jonas Brothers teki myös teemalaulun Disney Channelin televisiosarjalle Jake Long – amerikkalainen lohikäärme.
It's About Time -albumi julkaistiin 8. elokuuta 2006. Yhtyeen managerin mukaan levityksessä oli vain "rajoitettu erä", eli 50 000 kappaletta. Sony ei enää ollut kiinnostunut yhtyeen promotoimisesta ja veljekset alkoivat suunnitella levy-yhtiön vaihtoa.
Lokakuussa 2006 Jonas Brothers teki jälleen cover-version, tällä kertaa kappaleesta "Poor Unfortunate Souls", elokuvasta Pieni Merenneito. Toinen albumilta julkaistu kappale oli "Year 3000", joka tuli suosituksi Radio Disneyllä. Musiikkivideo nähtiin ensimmäisen kerran Disney Channelilla vuoden 2007 tammikuussa.
Yhtye oli virallisesti jättänyt Columbia Recordsin vuoden 2007 alussa.
Biografia > Jonas Brothers (2007-2008)

Oltuaan hetken ilman levy-yhtiötä, Jonas Brothers pääsi Hollywood Recordsin listoille helmikuussa 2007. Samoihin aikoihin veljekset esiintyivät Baby Bottle Pop -mainoksissa laulaen mainoslaulua. Maaliskuussa (27. päivä), kaksi kappaletta julkaistiin eri albumeilta; "Kids Of the Future" Riemukas Robinsonin perhe elokuvan soundtrackilta ja "I Wanna Be Like You" DisneyMania viidennellä. Kesäkuussa 2007 (16. päivä), bändi aloitti päättäjäistanssiaiheisen kesäkiertueensa South Street Seaportilta, New York Citystä.
Yhtyeen mukaan nimetty toinen albumi, Jonas Brothers, julkaistiin 7. elokuuta 2007. Se tavoitti viidennen sijan Billboard Hot 200  –listalta heti ensimmäisellä viikollaan. Kaksi singleä musiikkivideoineen julkaistiin myös näihin aikoihin – "Hold on" kaksi viikkoa aiemmin ja "SOS" juuri julkaisemisen jälkeen.
Elokuussa Jonas Brothers teki muutamia TV –esiintymisiä. Elokuun 17. päivä, he vierailivat Disney Channelin sarjassa Hannah Montana, jaksossa Me and Mr. Jonas. He esittivät jaksossa kappaleen "We Got the Party" Miley Cyruksen kanssa, joka ilmestyi juuri ennen High School Musical 2 -elokuvaa. 26. elokuuta Jonakset ojensivat palkinnon Teen Choice Awardsissa Miley Cyruksen kanssa. He myös esiintyivät marraskuussa (18. päivä) American Music Awardsissa, laulullaan SOS. Näin he tekivät diilin pahoilaisen kanssa (~Disney Channel).
Albumi on myynyt noin 2 miljoonaa kappaletta.
Biografia > A Little Bit Longer (2008–)

Jonas Brothersin kolmas studioalbumi, A Little Bit Longer, julkaistiin Yhdysvalloissa elokuun 12. päivä, 2008.
"Look Me In the Eyes" kiertueen loputtua 22.3.2008, Jonas Brothers ilmoitti avaavansa Avril Lavignen "Best Damn" kiertueen yhdessä Boys Like Girls -yhtyeen kanssa, mutta ainoastaan osassa kiertueen Euroopan maissa.
Bändi kuvasi  Disney Channelin Orginal Movien nimeltä Camp Rock, jossa he soittavat bändissä nimeltä "Connect 3". Joe esittää miespääosaa ja on bändin pääsolisti "Shane Gray"; Nick esittää "Natea" ja Kevin "Jasonia", jotka molemmat soittavat kitaraa bändissä. Elokuvan soundtrack julkaistiin 18. kesäkuuta 2008, ja elokuva sai ensi-iltansa USA:n Disney Channelillä 20. kesäkuuta 2008.
A Little Bit Longer -levyn ensimmäinen single on nimeltään Burnin' Up. Kappaleen musiikkivideolla esiintyy yksi Disney Channelin tähdistä, Selena Gomez. Kappale sai ensi-iltansa samaan aikaan kuin heidän debyyttielokuvansa.
Levyllä oleva kappale A Little Bit Longer on Nickin kirjoittama ja se kertoo hänen diabeteksestaan.
Jonas Brothers teki historiaa olemalla ensimmäinen yhtye joka on myynyt enemmän kuin 100,000 digitaalista latausta kolmella singlellään "Burnin' Up", 183,000+ ensimmäisen viikon myynnit, "Play my music", 109,000+ myynnit, ja "Pushing me away", ja "Tonight" on sijoittunut #1 iTunesin "Top songs" listalla. He syrjäyttivät listalta Katy Perryn "I Kissed a Girl" joka oli ollut listan ensimmäisenä monta viikkoa.
A Little Bit Longer on myynyt noin 3 miljoonaa kappaletta.
Biografia > Lines, Vines and Trying Times

Lines, Vines and Trying Times on yhtyeen neljäs studioalbumi ja se julkaistiin vuonna 2009. Sen singlejä ovat Paranoid, Keep It Real ja Fly With Me, jonka yhtye esitti myös elokuvassa Night at the Museum 2
Lines,Vines and Trying Times on myynyt maailmanlaajuisesti noin 800 tuhatta kappaletta, mikä on ollut pettymys edellisten levyjen myyntituloksiin verrattuna.
Muita projekteja

Heidän loistavan menestyksensä Disneyn ja Hollywood Recordsin parissa sai aikaan sen, että Disney halusi heidät tähdittämään Camp Rock ja Camp Rock 2: The Final Jam -elokuvia. He saivat myös oman sarjan nimeltään JONAS Disney Channelille. Sitä esitettiin kahden kauden verran. Toisella kaudella sarjan nimi muutettiin Jonas L.A.:ksi. Sarjan myötä he äänittivät vuonna 2010 levyn nimeltä Jonas L.A.
Hyväntekeväisyys

Jonas Brothers ansaitsi vuonna 2007 noin 12 miljoonaa dollaria ja lahjoitti siitä 10% Nickin hyväntekeväisyysjärjestö Change for the Children Foundation:lle.